Diari Oficial de la Generalitat Valenciana


Sumari del DOGV 4315, del 16-08-2002 (2002/8919)

Informació pública de la presentació de programa d'actuació integrada de la unitat d'execució única del pla de reforma interior de millora Residencial Nou Alfafar, al terme municipal d'Alfafar.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8919


Organisme emissor
:   Naco 2000, SL

Tipus de document
:   Anunci

Informació pública de la presentació de programa d'actuació integrada de la unitat d'execució única del pla de reforma interior de millora Residencial Nou Alfafar, al terme municipal d'Alfafar. [2002/X8919]
  
El senyor Juan-José Galiano Frías, amb domicili a efectes de notificacions a València, carrer de José Meliá Sinisterra nº 1-9ª, amb DNI 45.401.779-X, en representació de la mercantil Naco 2000, SL, amb domicili social a València, carrer de José Meliá Sinisterra, nº 1-9ª, amb CIF X-76.699.524, pel present posa en coneixement com a possible interessat o afectat que:
  
Primer
  
Que ha formulat una alternativa tècnica de programa per a executar una actuació integrada per a la unitat d'execució única, l'àmbit de la qual es delimita pel pla de reforma interior de millora inclòs en esta, de la següent manera: al nord, pel sòl no urbanitzable i el terme municipal de València; pel sud, pel sòl urbà residencial i el terme municipal de Benetússer; per l'est, amb l'avinguda de Menéndez Pelayo (antic camí Reial); i per l'oest, pel sòl no urbanitzable agrícola del municipi d'Alfafar.
  
L'alternativa tècnica esmentada es compon de memòria del programa, homologació del sector a la LRAU, pla de reforma interior de millora i projecte d'urbanització de la unitat d'execució única esmentada, així com dels estatuts i acords socials de l'Agrupació d'Interès Urbanístic que la referenda, Residencial Nou Alfafar.
  
Segon
  
L'objecte del programa és urbanitzar la unitat d'execució única de sòl urbà, tot integrant-la en les xarxes d'infraestructures, comunicacions i servicis públics existents.
  
Tercer
  
L'alternativa tècnica es troba dipositada a l'Ajuntament d'Alfafar, identificada sota la denominació: Programa d'actuació integrada de la unitat d'execució única del pla de reforma interior de millora Residencial Nou Alfafar, que proposa la mercantil Naco 2000, SL, que fou presentada davant el Registre d'entrada de l'ajuntament en data 1 d'agost de 2002, i se'n sol·licita l'adjudicació preferent. Alhora, l'alternativa i els documents que la integren s'han protocol·litzat a la Notaria del senyor José Luis Micó Argilés, avinguda de Gómez Ferrer nº 19 baixos, d'Alfafar.
  
Quart
  
Dins del termini de vint dies, comptador des de la publicació del present anunci en el Diari Oficial de la Generalitat Valenciana, qualsevol persona podrà comparèixer a la Notaria esmentada, els dies hàbils, en horari de 10.00 a 14.00 hores, per a obtindre'n còpia a costa seua, de l'acta de protocol·lització dels documents esmentats o sol·licitar que esta li siga exhibida. Alhora, es fa constar la possibilitat de consultar a l'Ajuntament d'Alfafar les actuacions derivades de la documentació que hi ha dipositada i de presentar-hi tant al·legacions com alternatives tècniques que vulguen competir amb la que ara s'exposa al públic, així com proposicions juridicoeconòmiques per a executar l'alternativa. Les proposicions juridicoeconòmiques es presentaran durant els cinc dies següents al venciment del termini de vint dies indicat al principi.
  
Cinquè
  
El present avís dóna compliment al que disposa l'article 48.1.c), en relació amb l'article 46.3, de la Llei 6/1994, de 15 de novembre, Reguladora de l'Activitat Urbanística.
  
Sisè
  
El present anunci es fa als efectes de notificació, a tenor del que preceptua l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, a aquells titulars cadastrals no identificats en la relació que emet el Centre Provincial de Gestió Cadastral, així com a aquells el domicili dels quals no figura en la citada relació.